钦定古今图书集成/明伦汇编/氏族典/第229卷 > 杨日严
## 钦定古今图书集成/明伦汇编/氏族典/第229卷 > 杨日严

按《宋史杨日严传》，“日严字垂训，河南人，进士及第，试
秘书省校书郎，知安丘县，迁大理寺丞，出知襄州，徙
庐、郸二州，入为开封府判官。使契丹，还为两浙转运
副使，京东转运使，徙益州转运使，又徙江淮制置发
运使，累迁太常少卿，加枢密直学士，知益州，迁勾当
三班院，知通进银台司，迁给事中，以龙图阁学士知”
澶州。召权知开封府，判太常司农寺、同知审官院，卒
日严初为益州转运使，无他治能，及知益州，颇为蜀人所信爱。